Girl, So Confusing

"**Girl, So Confusing**" (מעוצב באותיות קטנות; בתרגום חופשי לעברית: "**אחותי, כל כך מבלבל**") הוא שיר שהוקלט על ידי הזמרת-יוצרת הבריטית צ'ארלי XCX, מתוך אלבום האולפן השישי שלה, *[[Brat]]*. השיר נכתב על ידיה יחד עם  שהשתתף גם בהפקתו, ויצא לאור ב-7 ביוני 2024, על ידי חברת התקליטים אטלנטיק רקורדס. זהו שיר אינדי דאנס בעל השפעות גליץ', הבנוי על גבי שיחה מדוקלמת ומעובדת באוטו-טיון ועל בייסליין חזק ופועם. נושא השיר הוא מערכת יחסים מתוחה בין צ'ארלי XCX לבין מוזיקאית אחרת.

עם יציאת השיר לאור, מעריצים ומבקרי מוזיקה תהו באשר לזהות נושא השיר; בין ההשערות שהועלו נמנו הזמרת-יוצרת היפנית-בריטית רינה סאוואיאמה, הזמרת הוולשית מרינה דיאמנדיס והזמרת הניו זילנדית לורד. בהמשך אישרה צ'ארלי XCX בריאיון למגזין בילבורד כי לורד הייתה ההשראה לכתיבת השיר.

ב-21 ביוני 2024 יצאה לאור גרסת רמיקס לשיר, בהשתתפות לורד. גרסה זו מושתתת על מילות השיר המקוריות ומוסיפה עליהן תשובה מפי לורד הדנה בחולשותיה שהיא חסרת ביטחון לגביהן. מבקרי המוזיקה שיבחו את גרסת הרמיקס, ורבים מהם ציינו לטובה את מילותיה ואת הנושאים שבהם היא עוסקת בנוסף. היא נכללה ברשימות סוף שנה רבות, וברשימותיהם שערכו מגזין  והאינדפנדנט אף הגיע לראש. מבחינה מסחרית, גרסת הרמיקס הייתה בין 40 השירים המובילים בבריטניה ובניו זילנד, והגיעה לטווח אמצע המצעד באוסטרליה, בארצות הברית ובקנדה. כמו כן הגיעה למעמד פלטינה מטעם איגוד תעשיית ההקלטות הקנדי.

## רקע

בפברואר 2024 צ'ארלי XCX חשפה לראשונה טיזר מתוך "Girl, So Confusing", במהלך ריאיון למגזין הבריטי . מבקר המוזיקה שאד ד'סוזה כתב באותה עת כי השיר "בוודאות יעלה הילוך אצל  ובקרב שרתי דיסקורד" כאשר "צ'ארלי שרה בו על מערכת היחסים הטעונה שלה עם אמנית עלומת שם". בהמשך היא הדגישה בסרטון טיקטוק כי ב-*[[Brat]]* אין אף "שירי דיס", למעט הסינגל המוביל באלבום, "Von Dutch". הזמרת ציינה כי השיר הוא דרך עבורה לחקור את מערכות היחסים המעודנות והמורכבות שמצופה מאמניות פופ לקיים אחת עם השנייה באור הזרקורים.

### נושא השיר
עם יציאתו לאור של *Brat*, מעריצים העלו השערות שונות באשר לזהות נושא השיר. בין האמניות שהוצעו נמנות הזמרת-יוצרת היפנית-בריטית רינה סאוואיאמה, הזמרת הוולשית מרינה דיאמנדיס והזמרת הניו זילנדית לורד:
* צ'ארלי XCX ו**סאוואיאמה** כבר שיתפו פעולה בשנת 2022 בשיר "Beg for You", מתוך האלבום ''Crash''. שנה לאחר מכן דווח על פגיעה ביחסים בין השתיים בצל מריבה בין סאוואיאמה לבין מאטי הילי, סולן להקת דה 1975; באותה עת, צ'ארלי XCX הייתה מאורסת למתופף הלהקה, , אליו לימים נישאה. על פי השערה זו, השימוש במילה "girl" בשיר ובכותרתו מרמז לאלבומה השני של סאוואיאמה, *[[Hold the Girl]]*.
* צ'ארלי XCX ו**דיאמנדיס** כבר שיתפו פעולה בשנת 2013 בשיר "Just Desserts", סינגל ששימש לקידום סיבוב ההופעות The Lonely Hearts Club Tour שערכה האחרונה באותה עת, נוסף על השתתפותה של צ'ארלי XCX כמופע חימום בחלק מסיבוב ההופעות. בשנת 2016, צ'ארלי XCX פרסמה סדרת תמונות שלה עם פירות שונים המופיעים ברקע, שצולמו על ידי הצלמת שרלוט רתרפורד במסגרת מסע פרסום למותג הבשמים הבריטי . דיאמנדיס, שעבדה בעברה עם רתרפורד, הגיבה לפוסט בעמוד האינסטגרם של צ'ארלי XCX, "ה-Froot הזה נראה מוכר!", משפט שהפך בהמשך למם אינטרנט. צ'ארלי XCX הגיבה לדיאמנדיס, בכותבה כי היא לא השתמשה בגרפיקה אמנותית כלשהי של דיאמנדיס עבור מסע הפרסום שכן היא לא הייתה מודעת למרכיבים החזותיים שבתצלומיה, אך הודתה כי אחרי שראתה אותם היא קלטה דמיון מסוים ביניהם לבין אותם תצלומים של דיאמנדיס. בשנת 2023 כתבה צ'ארלי XCX בעמוד האינסטגרם 360_brat שבניהולה כי היא חשה "פגועה וכעוסה ומבולבלת מאוד" מהחלטתה של דיאמנדיס להגיב פומבית לאותה סיטואציה, מה שחיזק את ההשערה כי היא כתבה את השיר על דיאמנדיס. לצד זאת, ביום יציאתה לאור של גרסת הרמיקס לשיר, דיאמנדיס פרסמה ציוץ ובו כתבה, "זה יפהפה. הרגע בכיתי כשהקשבתי לו. כל כך אמיץ ואנושי לכתוב יצירה על הנושא הזה וכל כך מרפא להקשיב לה", והשתיים החליפו ביניהן תגובות אוהדות. במגזין רולינג סטון נכתב כי חילופי הדברים מראים כי השתיים התפייסו אחרי התקרית.
* **לורד** זכתה להצלחה רחבת היקף בשנת 2013 לאחר יציאתם לאור של סינגל הבכורה שלה "Royals" ושל אלבום הבכורה שלה, *[[Pure Heroine]]*. האסתטיקה החזותית ומראה גופה של הזמרת הושוו בתקשורת לאלה של צ'ארלי XCX, שבאותה שנה הוציאה לאור גם היא את אלבום הבכורה שלה, *[[True Romance]]*, ושזכתה להצלחה רחבת היקף שנה קודם לכן עם השיר "I Love It", שיתוף פעולה שלה עם צמד הסינת'-פופ השוודי איקונה פופ. במהלך ריאיון של צ'ארלי XCX משנת 2014 חל בלבול בינה לבין לורד, והיא נשאלה על ההשראה "שלה" לשיר "Royals". צ'ארלי XCX בחרה שלא לתקן את המראיין ושיתפה פעולה במענה על השאלה. התקרית הייתה להשראה למם אינטרנט רב-שנים המשווה בין השתיים. בריאיון לרולינג סטון בריטניה ממאי 2024, צ'ארלי XCX חשפה כי בתחילה היא קינאה לורד ובהצלחתה המסחרית עם "Royals" וכן השוותה בין המראה החיצוני שלה לזה של לורד. עם זאת, היא הודתה כי סגנונותיהן המוזיקליים השונים גרמו לה להיות בטוחה שהן "שני אנשים שונים לגמרי" ושהמחשבה הזו נבעה בעצם מחוסר ביטחון שלה כלפי היצירה שלה עצמה.

## לחן וכתיבה
"Girl, So Confusing" תואר כשיר אינדי דאנס בעל השפעות גליץ' הבנוי על גבי שיחה מדוקלמת ומעובדת באוטו-טיון ועל בייסליין חזק ופועם. לינדזי זולדז מהניו יורק טיימס כתבה כי לשיר "קצב סטרובוסקופי", בעוד מייגן גארווי מפיצ'פורק כינתה את השיר "תוסס" ו"מלוכלך". ניק מאלון מ-PopMatters השווה את קולה של צ'ארלי XCX לזה של הזמרת האמריקאית-צרפתייה , ותיאר אותו כבעל "גוון צרוד" ההופך בהמשך ל"ספירלות קליטות להפליא". חנה מילראה מ-NME השוותה את ההפקה לזו של אלבום המיקסטייפ של צ'ארלי XCX משנת 2017, *[[Pop 2]]*. פאולו רגוזה מ-Consequence ציין כי הדגימות הקוליות הקוראות "" בסולם מוגבה נשמעות בו זמנית "עליזות ומדוכדכות". על פי ריאן בולבק מ-, השיר משלב קולות סינתיסייזר מטושטשים וקולות רקע בסולם גבוה.

עם יציאתו לאור, השיר זכה ליחס תקשורתי רחב, בפרט על רקע העניין בזהות נושאו. היו שפירשו את השורה "Think you should come to my party / And put your hands up" (חושבת שאת צריכה לבוא למסיבה שלי / ולהרים ידיים) כמענה לסינגל "Team" של לורד מ-2013, בו היא שרה "I'm kind of over gettin' told to throw my hands up in the air / So there" (די נמאס לי שאומרים לי להרים ידיים באוויר / אז זהו זה). גם השורה "You're all about writing poems" ("כל כולך עסוקה בכתיבת שירים") פורשה כרמז לכתיבתה הפואטית של לורד ולשיר  מתוך אלבומה *[[Melodrama]]*. מגזין  תיאר את השיר כ"קצת קטנוני, קצת מתוק, מביך בצורה נועזת ולוחמני". בריאיון עם  ובואן יאנג בפודקאסט , צ'ארלי XCX אישרה כי בעוד שהיא מכבדת את התחזקותה של השותפות בין אמניות בז'אנר הפופ, היא עדיין רואה את המורכבויות שבאותן מערכות יחסים: "אני לא חושבת שאת הופכת לפמיניסטית רעה אם את אולי לא רואה עין בעין עם כל אישה ואישה. זה לא טבעם של בני האדם. יש בינינו תחרותיות. יש קנאה. יש אחווה. יש את כל הדינמיקות השונות האלה".

## הצלחה מסחרית
"Girl, So Confusing" הגיע בשיאו למקום ה-28 במצעד הסינגלים הבריטי, וצעד בו חמישה שבועות. השיר נכנס למצעד בילבורד הוט 100 במקום ה-63, וצעד בו שבועיים. במצעד שירי הדאנס/אלקטרוני הגיע בשיאו למקום השלישי, והגיע למקום ה-17 במצעד סוף השנה המקביל; בשני תתי-המצעד, מצעד שירי הדאנס/אלקטרוני בסטרימינג ומצעד שירי הדאנס/אלקטרוני הדיגיטליים, השיר הגיע בשיאו למקום השני, אחרי השיר  של מרשמלו בהשתתפות קיין בראון. השיר היה לסינגל בעל ההישג הגבוה ביותר במצעדים עבור שתי האמניות. במצעד קנדה הוט 100, השיר הגיע בשיאו למקום ה-57 וצעד בו שבועיים. השיר הגיע בשיאו למקום ה-50 במצעדי ה-ARIA. השיר הגיע בשיאו למקום ה-59 במצעד בילבורד גלובל 200. בניו זילנד, השיר הגיע בשיאו למקום ה-24. השיר הגיע למעמד פלטינה מטעם איגוד תעשיית ההקלטות הקנדי (Music Canada) לאחר שמכר 80,000 עותקים.

## גרסת רמיקס

### רקע ויציאה לאור
במשך כשנה צ'ארלי XCX ניסתה ליצור קשר עם לורד כדי לשתף פעולה בכתיבת חומרים חדשים, אך בלא הצלחה. בריאיון לבילבורד, היא ציינה כי הדבר "מתכתב עם הנרטיב של השיר עצמו". יום לפני יציאתו לאור של *Brat*, צ'ארלי XCX שלחה ללורד הודעה קולית ובה הסבירה שהיא הייתה ההשראה שלה לכתיבת השיר. בריאיון לתוכנית הרדיו של  ב-Apple Music 1, היא חשפה כי התכוננה לתרחיש שבו לורד "לא תדבר איתה לעולם". בשל הפרשי שעות בין אזורי הזמן של צ'ארלי XCX ושל לורד, המתגוררת בניו זילנד, היא שמעה את השיר עוד לפני שקיבלה את הודעתה של צ'ארלי. לורד הגיבה מייד, התנצלה על מעשיה והציעה להשתתף בגרסת רמיקס לשיר. צ'ארלי XCX חשפה כי גרסת הרמיקס באה לידי מימוש תוך שלושה ימים.

עם יציאתו לאור של *Brat*, לורד שיבחה את האלבום בפרסומים באינסטגרם, ואף כתבה כי הוא "האלבום היחיד שאי פעם שמרתי מראש". ב-11 ביוני 2024, לורד הגיעה להופעתה של צ'ארלי XCX ב שבניו יורק. ב-20 ביוני 2024 צ'ארלי XCX הודיעה על שיתוף הפעולה עם לורד על ידי שכירת צוות צַבָּעִים שכתב את שמה של לורד על גבי קיר לבן בשכונת  שבברוקלין. גרסת הרמיקס יצאה לאור יום לאחר מכן. היא נכללה כרצועה העשירית באלבום הרמיקס הראשון שלה, *[[Brat and It's Completely Different but Also Still Brat]].* השתיים ביצעו את גרסת הרמיקס במהלך הופעה במדיסון סקוור גארדן (כחלק מסיבוב ההופעות  של צ'ארלי XCX וטרוי סיון) בספטמבר 2024, בפסטיבל המוזיקה קואצ'לה באפריל 2025, ובמהלך הופעה של לורד בקיה פורום (כחלק מסיבוב ההופעות שלה ) באוקטובר 2025.

לורד סיפרה כי כתיבת הבית שלה לגרסת הרמיקס גרמה לה להרגיש "אמפתיה עמוקה" כלפי צ'ארלי XCX, אך גם תחושה ש"לא הוּבַנתי כהלכה" לצד תחושת דחיפות "לתקן את המצב" ביניהן. כמו כן, הזמרת הוקירה את צ'ארלי XCX על כך שפתחה ביניהן "ערוץ תקשורת" ואפשרה לה להגיד דברים שלא אמרה קודם לכן. לאחר יציאתה לאור של גרסת הרמיקס, צ'ארלי XCX פרסמה צילום מסך של הודעת טקסט שקיבלה מלורד עם הבית המלא שכתבה לשיר, ואת תגובתה להודעה "לעזאזל".

### נושאים ופרשנות
גרסת הרמיקס מרחיבה את השיח הקיים מהשיר המקורי, העוסק בדינמיקות המורכבות והתחרותיות שבחברויות נשיות, בקנאה, בחוסר ביטחון וביריבות, ומעניקה תשובה מפי לורד, אשר חוקרת את מאבקיה בדימוי גוף, בהפרעות אכילה, ובביטחון עצמי. מבקרים כינו את הבית של לורד "גלוי", "פגיע" ו"מטהר". במגזין  גרסת הרמיקס הוכרזה כ"היפוך" של זו המקורית, וכונתה "חגיגה של אנרגיה נשית וגינוי של הגורמים לניכור בין נשים". באופן דומה, במגזין  ציינו שגרסת הרמיקס העניקה מסגור חדש ל"מונולוג המתוח" שבשיר המקורי, והפכה אותו ל"שיחה מרפאת ובמפתיע מרגשת בין שתי כוכבות פופ לא שגרתיות, שניצבו זו נגד זו" מימי נעוריהן. הניו יורק טיימס תיאר את המילים כ"נטילת סיכונים כאוטית ומשותפת, התמודדות כנה עם תעתועי התהילה, ויישוב סכסוכים שאפשר לרקוד לצליליו".

### ביקורת
עם יציאתו לאור, השיר זכה לשבחי הביקורת, ורבים מהמבקרים ציינו לטובה את מילותיו ואת הנושאים שבהם היא עוסקת, והכתירו אותו כאחד הרגעים הבולטים של השנה בתרבות הפופ. ג'ייסון פ' פרנק ואלחנדרה גולארטה מ-Vulture כתבו כי הבית של לורד "מתאים כמו כפפה לעולם של *Brat*" בזכות הכנות שבו. ג'רמי ד' לרסון מפיצ'פורק העניק לשיר את תואר "השיר החדש הטוב ביותר" של המגזין, וכינה אותה "הגעה להסכמה משותפת, שתי כוכבות פופ גדולות מראות פגיעות ומודעות עצמית בעודן מייצרות רגע מכונן בהיסטוריה של הפופ". רובין מורי מ כינה את השיר "ציון דרך" ו"התגלותי", והעניק לו ציון של 9/10. עורכת הניו יורק טיימס לינדזי זולדז כינתה אותו "רגע מרענן", וקיילן בל ממגזין  בחר אותו כאחד השירים המומלצים של צוות המגזין, בציינו כי הוא "נקודת מפנה משמעותית" בין ה"טיפולים הרגשיים השטחיים וניסיונות ההעצמה המתאמצים" שהיו לדבריו שכיחים ב"עשור האחרון של מוזיקת הפופ". באופן דומה, דריק רוסיניול מ- העניק לשיר את תואר "שיר הפופ החדש הטוב ביותר", ועלים חראג' מהגרדיאן כינה אותו רגע הפופ העוצמתי ביותר של השנה.

השיר זכה לשבחים נוספים ממבקרי המוזיקה לאחר יציאתו לאור של *[[Brat and It's Completely Different but Also Still Brat]]*, אלבום הרמיקס של *Brat*. גופי החדשות AP News,  ו- דירגו את השיר ראשון מבין שירי אלבום הרמיקס. בבילבורד השיר דורג במקום החמישי באלבום הרמיקס, וקייטי ביין ציינה כי הוא סייע "להוציא את הווידויים האמיתיים מכוכבים גדולים כמו אריאנה גרנדה ומאטי הילי מדה 1975". גרסת הרמיקס זכתה בפרס המוזיקה  לשנת 2024, המוענק מדי שנה לסינגל הפופ הבריטי הטוב ביותר. השיר דורג כשיר הטוב של השנה בסקר קוראים של פיצ'פורק. במאי 2025, השיר זכה בפרס "סינגל השנה" ב לשנת 2025.

### מיקומי שיא

### רשימות ודירוגים

## מיקומי שיא

## נתוני מכירות

## גרסאות נוספות
ב-9 בספטמבר 2025, להקת האינדי רוק הספרדית  הוציאה לאור גרסת כיסוי לשיר לצד וידאו קליפ.

## קישורים חיצוניים

## ביאורים

## הערות שוליים

קטגוריה:שירי לורד
קטגוריה:שירי צ'ארלי XCX
קטגוריה:שירים באנגלית
קטגוריה:שירים על חברות
קטגוריה:שירים על מוזיקאים
קטגוריה:שירים שנכתבו על ידי לורד
קטגוריה:שירים שנכתבו על ידי צ'ארלי XCX
קטגוריה:שירי זהב בניו זילנד
קטגוריה:סינגלים בהוצאת אטלנטיק רקורדס